ΓΡΑΠΤΗ ΕΡΩΤΗΣΗ E-3155/01

υποβολή: Karin Riis-Jrgensen (ELDR) προς την Επιτροπή

(14 Νοεμβρίου 2001)

Θέμα: Ερμηνεία της οδηγίας σχετικά με τις συσκευασίες και τα απόβλητα συσκευασιών (94/62/ΕΚ)

Σχετικά με της ερμηνεία της προαναφερθείσας οδηγίας έχουν ανακύψει διάφορα ερωτήματα. Μπορεί η Επιτροπή να απαντήσει στην ακόλουθη ερώτηση που αφορά την ερμηνεία της οδηγίας 94/62/ΕΚ(1), ήτοι:

Προσδιορίζεται άραγε, σύμφωνα με την ερμηνεία της Επιτροπής, ως εμπορική συσκευασία ένα ποτήρι το οποίο είναι διακοσμημένο με την ονομασία ενός συγκεκριμένου ζυθοποιείου, χρησιμοποιείται σε εστιατόρια, καφενεία κλπ. και μπορεί να χρησιμοποιηθεί μόνο για το σερβίρισμα μπίρας αυτού του συγκεκριμένου ζυθοποιείου·

(1) ΕΕ L 365 της 31.12.1994, σελ. 10.

Απάντηση της κας Wallstrm εξ ονόματος της Επιτροπής

(16 Ιανουαρίου 2002)

Η ερμηνεία της Επιτροπής είναι ότι ένα ποτήρι που είναι διακοσμημένο με το όνομα συγκεκριμένης ζυθοποιίας, το οποίο χρησιμοποιείται για σερβίρισμα σε εστιατόρια, μπαρ και παρόμοιους χώρους, και το οποίο μπορεί να χρησιμοποιηθεί μόνο για το σερβίρισμα μπύρας της ζυθοποιίας της οποίας το όνομα εμφαίνεται στο ποτήρι, δεν μπορεί να οριστεί ως συσκευασία ούτε ως συσκευασία, προς πώληση σύμφωνα με την οδηγία για τις συσκευασίες (οδηγία 94/62/ΕΚ του Κοινοβουλίου και του Συμβουλίου της 20ης Δεκεμβρίου 1994 για τις συσκευασίες και τα απορρίμματα συσκευασίας).

Για να θεωρηθεί συσκευασία πρέπει να πληροί λειτουργία συσκευασίας και για να θεωρηθεί συσκευασία προς πώληση πρέπει να αποτελεί χωριστή μονάδα προς πώληση στον τελικό χρήστη ή καταναλωτή στο σημείο αγοράς. Το περιγραφέν ποτήρι δεν πληροί κανένα από τα εν λόγω κριτήρια.

Ο όρος συσκευασία ορίζεται στο άρθρο 3 παράγραφος 1 της οδηγίας ως κάθε προϊόν, κατασκευασμένο από οποιουδήποτε είδουςλικό και προοριζόμενο να χρησιμοποιείται για να περιέχει αγαθά και για την προστασία, τη διακίνηση, τη διάθεση και την παρουσίαση αγαθών, από πρώτες ύλες μέχρι επεξεργασμένα αγαθά, από τον παραγωγό μέχρι τον χρήστη ή τον καταναλωτή. Πρέπει να θεωρούνται ως συσκευασίες όλα τα είδημιας χρήσηςπου χρησιμοποιούνται για τον ίδιο σκοπό.

Η συσκευασία προς πώληση ορίζεται στο άρθρο 3 παράγραφος 1 στοιχείο α) ως η συσκευασία η σχεδιασμένη κατά τρόπο που να αποτελεί, στο σημείο αγοράς, χωριστή μονάδα προς πώληση στον τελικό χρήστη ή καταναλωτή.

Υπό κανονικές συνθήκες, ένα ποτήρι κατασκευασμένο από γυαλί ή πλαστικό το οποίο καθαρίζεται και επαναχρησιμοποιείται δεν πληροί λειτουργία συσκευασίας και, επομένως, δεν θεωρείται συσκευασίαπό την έννοια της οδηγίας για τις συσκευασίες.

Ομοίως ένα ποτήρι το οποίο πωλείται ξεχωριστά, άδειο και ως ποτήρι για πόση δεν θεωρείται ότι αποτελεί συσκευασία.

Εάν εντούτοις ένα προϊόν πωλείται σε ποτήρι το οποίο μπορεί να χρησιμοποιηθεί ως ποτήρι για πόση μετά από την κατανάλωση του περιεχομένου, το εν λόγω ποτήρι θεωρείται ότι αποτελεί συσκευασία.

Τα κριτήρια για την πλήρωση της λειτουργίας ή του σκοπού της συσκευασίας έχουν επιβεβαιωθεί από την επονομαζόμενη επιτροπή του άρθρου 21, δυνάμει της οδηγίας για τις συσκευασίες, στο πλαίσιο του ορισμού των ειδών μιας χρήσεως. Αυτό αντικατοπτρίζεται στο έγγραφο με τίτλο Κοινή συμφωνία σχετικά με την ερμηνεία του ορισμού της συσκευασίας το οποίο εγκρίθηκε στη συνεδρίαση της 11ης Μαρτίου 1999. Το έγγραφο έχει αποσταλεί απευθείας στο Αξιότιμο Μέλος και στη Γραμματεία του Κοινοβουλίου.

Ούτε ένα ποτήρι, όπως περιγράφεται στην ερώτηση, το οποίο χρησιμοποιείται για σερβίρισμα σε εστιατόρια κ.λπ. δεν πρέπει να θεωρείται κατά την άποψη της Επιτροπής συσκευασία προς πώληση — εννοείται η συσκευασία η σχεδιασμένη κατά τρόπο που να αποτελεί, στο σημείο αγοράς, χωριστή μονάδα προς πώληση στον τελικό χρήστη ή καταναλωτή, λαμβάνονταςπόψη τον προαναφερθέντα ορισμό του όρου συσκευασία προς πώληση. Συνεπώς πωλείται μόνο η μπύρα και όχι η μπύρα μαζί με το ποτήρι.